องค์การบริหารส่วนตำบลแหลม
12

               

 รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 3 ครั้งที่ 2/๒๕65
เมื่อวันที่  30 สิงหาคม พ.ศ. ๒๕65
ณ ห้องประชุมสภาองค์การบริหารส่วนตำบลแหลม
ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	ลาป่วย

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย    หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์    กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ       แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง
















ผู้ขาดประชุม

	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............



ผู้เข้าร่วมประชุม

	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล       แนมไสย
	รองนายก อบต.แหลม
	จรัล           แนมไสย

	3
	นายจินดา    คงตุก
	รองนายก อบต.แหลม
	จินดา        คงตุก

	4
	นายเริงชัย     ณะแก้ว
	เลขานุการนายก อบต.แหลม
	เริงชัย        ณะแก้ว

	5
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	๖
	นางดวงเดือน  ทองบุญชู
	ผู้อำนวยการกองคลัง
	ดวงเดือน     ทองบุญชู

	๗
	นายพิศนุ     เขียวรอด     
	ผู้อำนวยการกองช่าง
	พิศนุ          เขียวรอด

	๘
	นางสาวอารีย์   ตำแอ
	หัวหน้าสำนักปลัด
	อารีย์        ตำแอ

	9
	นางสาวกุลยดา  ไชยศรีมาลย์
	นักวิเคราะห์นโยบายและและแผน
	กุลยดา      ไชยศรีมาลย์

	10
	สิบเอกนิกร    เกื้อมา
	เจ้าพนักงานธุรการ
	นิกร        เกื้อมา

	
	
	
	


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
  ประธานสภาฯ	(นายบรรยัด  แก้วมี) สวัสดีท่านสมาชิกสภาฯ ทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 3  ครั้งที่ 2/๒๕65      ซึ่งวันนี้เป็นการประชุมเกี่ยวกับการพิจารณาร่างข้อบัญญัติงบประมาณรายจ่ายประจำปีงบประมาณ 2566 วาระที่ 2 (ขั้นแปรญัตติ) และ3 (ขั้นลงมติ) ต่อไปผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
-ไม่มี- 

ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 			    ครั้งที่ 1/2565   	
ประธานสภาฯ	(นายบรรยัด  แก้วมี) ต่อไปเป็นการรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2565 ซึ่งรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 1/2565 ให้ยกมือขอแก้ไขได้ครับ
ที่ประชุมฯ	(ว่าที่ ร.ต.อัษฎา  จันทร์คง ส.อบต. หมู่ที่ 10)  กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขออนุญาตแก้ไขรายงานการประชุมสมัยสามัญ สมัยที่ 3 ครั้งที่ 1/2565 เนื่องจากมีข้อความผิดพลาด หน้าที่ 2 โดยเปลี่ยนจากนายจินดา  คงตุก ประธานสภาฯ เป็นนายบรรยัด  แก้วมี ประธานสภาฯ และหน้าที่ 5 นายจินดา  คงตุก รองนายกฯ เปลี่ยนเป็นนายเสทือน  ถาวรนุรักษ์ นายก อบต.แหลม ครับ ขอบคุณครับ
ประธานสภาฯ	(นายบรรยัด  แก้วมี) ขอขอบคุณว่าที่ ร.ต.อัษฎา  จันทร์คง ส.อบต. หมู่ที่ 10 ที่ได้แจ้งขอแก้ไขข้อความที่ผิดพลาดเพื่อดำเนินการแก้ไข ต่อไปมีสมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 1/2565 เพิ่มเติม ให้ยกมือขอแก้ไขได้ครับ
มติที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2565
มติที่ประชุมฯ	-มีมติรับรอง 8 เสียง
	ไม่รับรอง  - เสียง
	งดออกเสียง  1 เสียง
ระเบียบวาระที่  ๓	เรื่องเสนอเพื่อพิจารณา
	3.1 ร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 
 	     ขั้นแปรญัตติ
ประธานสภาฯ	(นายบรรยัด  แก้วมี) เรียนผู้เข้าร่วมการประชุมทุกท่าน สำหรับเรื่องเสนอเพื่อพิจารณา     เป็นการรับร่างข้อบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 และวาระที่ 3 ซึ่งกระผมได้ทำหนังสือขอขยายเวลาต่อนายอำเภอหัวไทร เรื่องการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 2/2565 ซึ่งหากนัดหมายภายในวันที่ 15 สิงหาคม 2565 โดยนับวันเวลาจากการประชุมในครั้งแรกแล้วไม่ได้ตามห้วงเวลาที่กำหนด ซึ่งขณะนี้นายอำเภอหัวไทร ได้อนุญาตมาเรียบร้อยแล้ว สืบเนื่องจากการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 1/2565 วาระที่ 1 ซึ่งได้รับหลักการไปแล้ว ต่อไปจะพิจารณาในวาระที่ 2 ก่อนซึ่งจากการแต่งตั้งกรรมการแปรญัตติที่ผ่านมาได้กำหนดรอรับคำแปรญัตติระหว่างวันที่ 17 – 19 สิงหาคม 2565 เวลา 08.30 – 16.30 น. ณ ที่ทำการองค์การบริหารส่วนตำบลแหลม และคณะกรรมการได้ส่งหนังสือการประชุมของคณะกรรมการแปรญัตติ มีข้อความว่า “ตามที่สภาองค์การบริหารส่วนตำบลแหลม ได้มีมติตั้งกรรมการแปรญัตติฯ ในคราวประชุมสมัยสามัญ สมัยที่ 3 ครั้งที่ 1/2565 เพื่อพิจาณาร่างข้อบัญญัติงบประมาณรายจ่ายประจำปีงบประมาณ 2566 วาระที่ 1 ขั้นรับหลักการ ไปแล้วนั้น และในวาระที่ 2 ขั้นแปรญัตติ ซึ่งสภาฯ กำหนดให้ยื่นคำแปรญัตติ ในระหว่างวันที่ 17 สิงหาคม 2565 จนถึงวันที่ 19 สิงหาคม 2565 (เวลา 08.30 – 16.30 น.) ซึ่งสมาชิกสภาที่จะเสนอคำขอแปรญัตติแต่ปรากฏว่าไม่มีสมาชิกสภาท่านใดยื่นหนังสือคำขอแปรญัตติร่างข้อบัญญัติงบประมาณรายจ่ายประจำปีงบประมาณ 2566 แต่อย่างใด และจากการประชุมคณะกรรมการแปรญัตติในวันที่ 22 สิงหาคม พ.ศ.2565 เวลา 10.00 น. ณ ห้องประชุมสภาองค์การบริหารส่วนตำบลแหลม โดยคณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2566 ฉบับเดิม” จากที่คณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2566 ฉบับเดิม จึงเสนอให้ที่ประชุมพิจารณาว่าเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร
มติที่ประชุมฯ 	ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก
	-มีมติเห็นด้วย 8 เสียง
	ไม่เห็นด้วย     - เสียง
	งดออกเสียง  1 เสียง
ประธานสภาฯ	(นายบรรยัด  แก้วมี) เมื่อที่ประชุมเห็นด้วยกับคณะกรรมการแปรญัตติฯเป็นอันว่าในวาระที่สอง (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2566 ตามร่างฉบับเดิม จึงได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2566  ในวาระที่สาม (ขั้นลงมติ) ต่อไปหรือไม่
ที่ประชุม	(นายประเคียง  หนูพันธ์ ส.อบต.หมู่ที่ 7) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เสนอให้สภาองค์การบริหารส่วนตำบลฯ พิจารณาลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2566  ในวาระที่สาม (ขั้นลงมติ) ในการประชุม ครั้งนี้ตามลำดับต่อไป
ประธานสภาฯ	(นายบรรยัด  แก้วมี) ไม่ทราบว่ามีสมาชิกท่านใดเสนอเป็นอย่างอื่นหรือไม่
ที่ประชุม	-ไม่มี-
ประธานสภาฯ	 (นายบรรยัด  แก้วมี) เมื่อไม่มีสมาชิกท่านใดเสนอเป็นอย่างอื่นเพิ่มเติม  จึงขอให้ที่ประชุม  พิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2566   ในวาระที่สาม (ขั้นลงมติ) ในการประชุมครั้งนี้ต่อไปหรือไม่
มติที่ประชุม	-เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2566 ในการประชุมครั้งนี้ตามลำดับต่อไปด้วยมติเสียงข้างมาก 
	-มีมติเห็นด้วย 8 เสียง
	ไม่เห็นด้วย     - เสียง
	งดออกเสียง  1 เสียง

	3.2 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2566     ในวาระที่ 3  
	     ขั้นลงมติ
ประธานสภาฯ	(นายบรรยัด  แก้วมี) สำหรับขั้นแปรญัตติ สภาฯ ได้เห็นชอบร่างข้อบัญญัติงบประมาณรายจ่ายประจำปี 2566 ต่อไปจะเป็นการพิจารณาในวาระที่ 3 ขั้นลงมติ กระผมขอมติที่ประชุมสมาชิกสภาท่านใดเห็นชอบร่างข้อบัญญัติงบประมาณรายจ่ายประจำปี 2566 เพื่อตราเป็นข้อบัญญัติงบประมาณรายจ่ายประจำปี 2566 ในวาระที่ 3 ขั้นลงมติ โปรดยกมือขึ้นครับ
มติที่ประชุมฯ	-มีมติเห็นชอบ  8  เสียง
	ไม่เห็นชอบ      -  เสียง
	งดออกเสียง    1  เสียง

ประธานสภาฯ	(นายบรรยัด  แก้วมี) สำหรับวาระที่ 3 ซึ่งก็มีมติเห็นชอบทั้งสามวาระ ในขั้นตอนต่อไป     สภาฯ จะนำเสนอนายอำเภอหัวไทรได้พิจารณาลงนามข้อบัญญัติงบประมาณรายจ่ายประจำปี 2566 ในโอกาสต่อไป สำหรับวันนี้ก็ถือว่าการพิจารณาก็ได้เสร็จสิ้นครับ

			3.3 ญัตติ เรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์			       	พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม
ประธานสภาฯ	(นายบรรยัด  แก้วมี) ต่อไปเป็นญัตติ 3.1 ญัตติเรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม ซึ่งอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้นำเสนอญัตติ 3.1 ญัตติเรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัด แหลม ครับ เชิญครับ
นายก อบต.ฯ	(นายเสทือน  ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ   และผู้เข้าร่วมประชุม  ทุกท่านครับ สำหรับระเบียบวาระที่ 3 เรื่องเสนอเพื่อพิจารณา ข้อ 3.1 ญัตติเรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม ด้วยองค์การบริหารส่วนตำบลแหลม ได้รับงบประมาณเงินอุดหนุนเฉพาะกิจที่จะได้รับจัดสรรตามพระราชบัญญัติงบประมาณรายจ่ายประจำปีงบประมาณ พ.ศ.2566 งบเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น ตามบัญชีแนบท้ายหนังสือกรมส่งเสริมการปกครองท้องถิ่น มท 0810.8/ว2417 ลงวันที่ 9 สิงหาคม 2565 รายการที่ 369 ก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม องค์การบริหารส่วนตำบลแหลม อำเภอหัวไทร จังหวัดนครศรีธรรมราช  แล้วนั้น
ในการนี้ องค์การบริหารส่วนตำบลแหลม มีความประสงค์จะขอเช่าที่ตั้งวัด ของวัดแหลม บริเวณพื้นที่ว่างติดกำแพงวัด หมู่ที่ 2 ตำบลแหลม อำเภอหัวไทร จังหวัดนครศรีธรรมราช  ตามระวาง 5024/3480 หมายเลขที่ดิน 227 โฉนดที่ดินเลขที่ 14467 โดยพื้นที่ขอเช่ามีเนื้อที่ กว้าง 50 เมตร ยาว 90 เมตร หรือ 2 ไร่ 3 งาน 25 ตารางวา เพื่อวัตถุประสงค์ใช้ก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม องค์การบริหารส่วนตำบลแหลม อำเภอหัวไทร จังหวัดนครศรีธรรมราช โดยเสนอหลักการในการขอเช่า ดังนี้ 
		1. ระยะเวลา 1 ปี นับตั้งแต่ 1 ตุลาคม 2565 ถึง 30 กันยายน 2566
 2.ระยะเวลา 30 ปี นับตั้งแต่ 1 ตุลาคม 2566 ถึง 30 กันยายน 2596 ในการก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม องค์การบริหารส่วนตำบลแหลม อำเภอหัวไทร จังหวัดนครศรีธรรมราช ทั้งนี้จะชำระค่าเช่าและค่าบำรุงวัดเป็นรายปีให้กับทางวัดแหลม ที่ได้ตกลง/ที่สำนักพระพุทธศาสนาแห่งชาติกำหนด
	  เนื่องด้วยองค์การบริหารส่วนตำบลแหลม ได้ของบอุดหนุนเฉพาะกิจ ไปยังกรมส่งเสริมการปกครองส่วนท้องถิ่น ในเรื่องของการก่อสร้าง ศูนย์พัฒนาเด็กเล็กไม่เกิน 50 คน แทนอาคารหลังเก่าซึ่งคับแคบและมีอายุการใช้งานอย่างยาวนานจึงมีความจำเป็นในการก่อสร้างโดยดำเนินการให้เป็นไปตามระเบียบโดยต้องดำเนินการก่อสร้างแบบการดำเนินการขออนุญาตเช่าที่วัดแหลมจึงขอยื่นญัตติขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน  แบบตอกเสาเข็ม ศูนย์พัฒนาเด็กเล็กวัดแหลม ต่อสภาองค์การบริหารส่วนตำบลแหลมเพื่อพิจารณาต่อไปครับ ขอบคุณครับ 

ประธานสภาฯ	(นายบรรยัด  แก้วมี) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา ญัตติ 3.3 ญัตติเรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม ให้กับท่านสมาชิกได้พิจารณาแล้ว มีท่านสมาชิกท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา 3.3 ญัตติเรื่องขอความเห็นชอบเช่าที่ตั้งวัด ของวัดแหลม เพื่อก่อสร้างอาคารศูนย์พัฒนาเด็กเล็ก ขนาดไม่เกิน 50 คน แบบตอกเสาเข็ม ศูนย์พัฒนาเด็กเล็กวัดแหลม โปรดยกมือขึ้นครับ
มติที่ประชุมฯ	-มีมติเห็นชอบ 8 เสียง
	ไม่เห็นชอบ  - เสียง
	งดออกเสียง  1 เสียง

			3.4 ญัตติพิจารณาร่างข้อบัญญัติองค์การบริหารส่วนตำบลแหลม เรื่อง การจัดการมูล			      ฝอย พ.ศ.  ๒๕๖๕
ประธานสภาฯ		      (นายบรรยัด  แก้วมี) ต่อไปเป็นญัตติ 3.4 ญัตติพิจารณาร่างข้อบัญญัติองค์การบริหาร			      ส่วนตำบลแหลม เรื่อง  การจัดการมูลฝอย  พ.ศ.  ๒๕๖๕
	 ซึ่งอยู่ในมือสมาชิกฯ ทุกท่านแล้ว ต่อไปผมจะให้ท่านผู้บริหารได้นำเสนอญัตติ 3.4ญัตติพิจารณาร่างข้อบัญญัติองค์การบริหารส่วนตำบล เรื่อง  การจัดการมูลฝอย พ.ศ.  ๒๕๖๕ ครับ เชิญครับ
นายก อบต.ฯ 	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ   และผู้เข้าร่วมประชุม  ทุกท่านครับ สำหรับระเบียบวาระที่ 3 เรื่องเสนอเพื่อพิจารณา ญัตติ 3.4 ญัตติพิจารณาร่างข้อบัญญัติองค์การบริหารส่วนตำบล เรื่อง  การจัดการมูลฝอย  พ.ศ.  ๒๕๖๕ โดยที่เป็นการสมควรตราข้อบัญญัติองค์การบริหารส่วนตำบล  ว่าด้วยการจัดการมูลฝอย  พ.ศ.  ๒๕๖๕  ให้สอดคล้องกับกฎหมายแม่บท  และเหมาะสมกับสภาวการณ์ปัจจุบัน

		เพื่อประโยชน์ในการรักษาความสะอาดและการจัดระเบียบในการเก็บ ขน และกำจัดมูลฝอยในเขตองค์การบริหารส่วนตำบลแหลม จึงจัดทำข้อบัญญัติองค์การบริหารส่วนตำบลแหลม เรื่อง การกำจัดสิ่งปฏิกูลและมูลฝอย พ.ศ. 2565 เพื่อควบคุมการกำจัดสิ่งปฏิกูลและมูลฝอยมิให้กระทบต่อประชาชน โดยอาศัยอำนาจตามความในมาตรา 71 แห่ง พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม (ฉบับที่ 7 ) พ.ศ. 2562 ประกอบกับ มาตรา 18 มาตรา 19 มาตรา 20 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ.2535 และที่แก้ไขเพิ่มเติม (ฉบับที่ 3) พ.ศ. 2560 จึงตราข้อบัญญัติ ดังต่อไปนี้


		ข้อ  ๑.  ข้อบัญญัตินี้เรียกว่า  “ข้อบัญญัติองค์การบริหารส่วนตำบลแหลม  เรื่อง  การจัดการมูลฝอย  พ.ศ.  ๒๕๖๕”

		ข้อ  ๒.  ข้อบัญญัตินี้ให้ใช้บังคับในเขตองค์การบริหารส่วนตำบลแหลม  นับตั้งแต่วันที่ได้ประกาศไว้โดยเปิดเผย  ณ  สำนักงานองค์การบริหารส่วนตำบลแหลม  เป็นต้นไป

	 เนื่องจากองค์การบริหารส่วนตำบลแหลม มีความจำเป็นต้องตราข้อบัญญัติองค์การบริหารส่วนตำบลแหลม เรื่องการจัดการมูลฝอย พ.ศ. 2565 เพื่อดูแลเรื่องขยะมูลฝอยดังมีเอกสารประกอบที่ได้จัดส่งให้ทุกท่านแล้ว ซึ่งข้อบัญญัติฉบับนี้ ได้จัดทำขึ้นเนื่องจากการขยายตัวของชุมชน และเศรษฐกิจภายในตำบลแหลมก่อให้เกิดขยะมูลฝอยและสิ่งปฏิกูลมากขึ้นส่งผลกระทบต่อคุณภาพชีวิตและสิ่งแวดล้อมโดยเฉพาะหลายพื้นที่ประสบปัญหาไม่สามารถกำจัดขยะมูลฝอยได้ โดยดำเนินการขณะที่ขาดความรู้ และการดำเนินการที่ไม่เหมาะสม บางพื้นที่ได้ว่าจ้างการจัดการขยะจากเอกชน บางพื้นที่ดำเนินการจัดเก็บขยะที่ไม่เหมาะสม ทำให้เกิดเป็นแหล่งเพาะพันธุ์เชื้อโรค การตราข้อบัญญัตินี้ เพื่อควบคุมขยะมูลฝอย และจะดำเนินการให้เป็นรูปธรรมในโอกาสต่อไป ข้อบัญญัติดังกล่าวได้ อาศัยตามกฎหมายแม่บทแห่งพระราชบัญญัติการสาธารณสุข พ.ศ.2535 โดยในโอกาสต่อไปหากงบประมาณเพียงพอก็จะมีการดำเนินการ ในการนี้จึงขอให้ที่ประชุมสภาองค์การบริหารส่วนตำบลแหลมได้พิจารณาต่อไปครับ ขอบคุณครับ  

ประธานสภาฯ	(นายบรรยัด  แก้วมี) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา ญัตติ 3.4 ญัตติพิจารณาร่างข้อบัญญัติองค์การบริหารส่วนตำบล เรื่อง  การจัดการมูลฝอย  พ.ศ.  ๒๕๖๕ ให้กับท่านสมาชิกได้พิจารณาแล้ว มีท่านสมาชิกท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา 3.4 ญัตติพิจารณาร่างข้อบัญญัติองค์การบริหารส่วนตำบล เรื่อง  การจัดการมูลฝอย  พ.ศ.  ๒๕๖๕ โปรดยกมือขึ้นครับ

มติที่ประชุมฯ	-มีมติเห็นชอบ 8 เสียง
	ไม่เห็นชอบ  - เสียง
	งดออกเสียง  1 เสียง
ระเบียบวาระที่  ๔	เรื่องอื่นๆ

ประธานสภาฯ	(นายบรรยัด  แก้วมี) ขอเรียนเชิญท่านสมาชิกฯ  มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุม	(นายเทียนชัย  หนูยิ้มซ้าย ส.อบต. หมู่ที่ 5  ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ สำหรับร่างข้อบัญญัติองค์การบริหารส่วนตำบล เรื่อง  การจัดการมูลฝอย  พ.ศ.  ๒๕๖๕ ก็เป็นเรื่องที่ดีในการดำเนินการแก้ไขปัญหาขยะมูลฝอยจะเห็นได้ว่า เรื่องขยะมูลฝอยก็ได้เป็นปัญหาที่เกิดขึ้นจริงในพื้นที่ตำบลแหลม ในระยะแรกอาจจะให้เอกชนเข้าดำเนินการโดยทางองค์การบริหารส่วนตำบลแหลม กำกับดูแล ให้ถูกต้องตามพระราชบัญญัติสาธารณสุข อยากให้ดำเนินการให้เกิดความปลอดภัย สำหรับขยะมูลฝอยนี้ดำเนินการไปทิ้งยังพื้นที่อื่น ซึ่งมีสถานที่ ที่มีความพร้อมในการกำจัดโดยแยกเป็นขยะประเภทต่างๆ เพื่อกำจัดได้อย่างถูกต้องไม่เกิดอันตรายต่อไป ครับ ขอบคุณครับ
ประธานสภาฯ	(นายบรรยัด  แก้วมี) ขอขอบคุณนายเทียนชัย  หนูยิ้มซ้าย ส.อบต. หมู่ที่ 5 มากครับที่ได้เสนอแนะเพื่อหาแนวทางในการดำเนินการในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายประสิทธิ์   กาลวงค์ ส.อบต. หมู่ที่ 6 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับห้องน้ำ ศพด.วัดโคกสูงชำรุด ขอให้ทางกองช่างเข้าดำเนินการซ่อมแซมในส่วนที่ชำรุดจึงเรียนมาเพื่อดำเนินการด้วยครับขอบคุณครับ
[bookmark: _GoBack]
ประธานสภาฯ	(นายบรรยัด  แก้วมี) ขอขอบคุณนายประสิทธิ์   กาลวงค์ ส.อบต. หมู่ที่ 6 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายชีพ  ศรีสวัสดิ์ ส.อบต. หมู่ที่ 1 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขณะนี้ถนนในพื้นที่หมู่ที่ 1 ชำรุดเป็นหลุมบ่อหลายสายอยากให้ทางกองช่างเข้าดำเนินการสำรวจเพื่อทำการซ่อมแซมด้วยครับ และขอขอบคุณทางกองช่างและผู้บริหารองค์การบริหารส่วนตำบลแหลมที่ได้ดำเนินการแก้ไขปัญหาน้ำประปาหมู่ที่ 1 ให้มีคุณภาพมากยิ่งขึ้น ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต. หมู่ที่ 1 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุม	(นายเจริญ  แย้มเกิด ส.อบต. หมู่ที่ 8 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ การขุดลอกคลองในพื้นที่ บ้านท่าเตียน ถึงบ้านทองจันทร์ อยากให้ประสานทางหน่วยงานทหารได้เข้าดำเนินการ เพื่อให้ทันก่อนถึงช่วงฤดูน้ำหลากเพื่อแก้ไขปัญหาน้ำท่วมในโอกาสต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายเจริญ  แย้มเกิด ส.อบต. หมู่ที่ 8 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุม	(นายสมศักดิ์  เพชรคงทอง ส.อบต. หมู่ที่ 9 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขอปรึกษาหารือ เรื่องน้ำสำหรับการเกษตรสายหนองโพรง โดยน้ำไหลขึ้นไปไม่ถึงทั่วทุกพื้นที่ เห็นควรดำเนินการอย่างไร เกี่ยวกับทางปาล์ม ที่ยื่นบนถนนทำให้รถยนต์สัญจรยากลำบากจึงขอปรึกษาว่าควรดำเนินการแก้ไขปัญหาต่อไปอย่างไร ครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายสมศักดิ์  เพชรคงทอง ส.อบต. หมู่ที่ 9 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป        ขอเรียนเชิญ นายกองค์การบริหารส่วนตำบลแหลมได้ตอบข้อซักถามและกล่าวสรุป       เชิญครับ


นายกฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายเสทือน  ถาวรนุรักษ์ ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 3 ครั้งที่ 2/2565 เพื่อให้ท่านสมาชิกฯ ได้ให้ความเห็นชอบร่างข้อบัญญัติงบประมาณรายจ่ายประจำปี 2566 ในวาระที่ 2 และวาระที่ 3 ซึ่งทางคณะผู้บริหารจะนำงบประมาณรายจ่ายเพื่อแก้ปัญหาให้กับพ่อแม่พี่น้องประชาชนทุกมิติทุกด้าน เพื่อให้เกิดประโยชน์สูงสุดของประชาชน ในการร่างข้อบัญญัติงบประมาณในแต่ละปี สำหรับปีนี้ก็ได้จัดทำด้วยความรอบคอบสำหรับกระผมเองก็ได้หยิบยกแผนพัฒนาตำบลนำมาสู่ร่างข้อบัญญัติฯ ต่อไปก็ได้นำเสนอเพื่อขออนุมัติจากอำเภอเพื่อประกาศใช้ในโอกาสต่อไป สำหรับข้อบัญญัติการจัดการมูลฝอย พ.ศ.2565 นั้น ก็จะดำเนินการขึ้นอยู่กับงบประมาณการดำเนินการเพื่อแก้ปัญหาที่เกิดขึ้นในพื้นที่ตำบลแหลมโดยอาจจะของบประมาณจากกรมส่งเสริมในการดำเนินการเบื้องต้นอยากให้มีการสร้างจิตสำนึกให้กับประชาชนในการดำเนินการจัดการขยะ ช่วยกันรักษาความสะอาด และเข้าใจในการดำเนินการกำจัดขยะเบื้องต้น สำหรับการซ่อมแซมห้องน้ำ ศพด.วัดโคกสูงโดยใช้จากเงินอุดหนุนของศูนย์พัฒนาเด็กเล็กโดยการดำเนินการต้องผ่านคณะกรรมการศูนย์พัฒนาเด็กเล็ก หลังจากนี้ก็จะให้ทางกองช่างดำเนินการสำรวจโดยอาจใช้งบประมาณจากเงินเหลือจ่ายจาก ศพด. ในการดำเนินการซ่อมแซมดังกล่าว ในส่วนของการซ่อมแซมระบบประปาของหมู่ที่ 1 ก็ได้ดำเนินการอย่างเต็มที่ จนแล้วเสร็จจากการทำงานของกองช่างจนสามารถทำให้ระบบประปาใช้ได้อย่างปกติ  ในส่วนของถนนชำรุดเป็นหลุมเป็นบ่อก็จะให้ทางกองช่างได้เข้าสำรวจเพื่อดำเนินซ่อมแซมถนนชำรุดเป็นหลุมบ่อเพื่อช่วยด้านการขนส่งผลผลิตทางการเกษตรและทำให้เศรษฐกิจดีขึ้นในโอกาสต่อไปสำหรับการซ่อมแซมถนนในช่วงที่ผ่านมาก็เข้าดำเนินการไปหลายพื้นที่โดยไม่ได้ใช้งบประมาณของทางองค์การบริหารส่วนตำบลแหลม เพียงอย่างเดียวโดยได้ของบประมาณจากจังหวัดนครสรีธรรมราชโดยผ่านทางอำเภอหัวไทร ถนนชำรุดดังกล่าวเกิดขึ้นเนื่องจากมีรถบรรทุกหนักทำให้ถนนเป็นหลุมบ่อและถนนในพื้นที่ตำบลแหลมมีหลายสาย เพื่อเพิ่มความสะดวกในการขนส่งผลผลิตทางการเกษตร ซึ่งในช่วงฤดูฝนก็จะดำเนินการแก้ไขปัญหาต่อไป สำหรับการขุดลอกคูคลองเพื่อป้องกันน้ำท่วมและการใช้น้ำเพื่อการเกษตร ก็จะประสานในส่วนของทหารและของบอุดหนุนเพื่อดำเนินการเพื่อเพิ่มปริมาณน้ำในการเกษตรและป้องกันน้ำท่วมต่อไปครับ ขอบคุณมากครับ

ประธานสภาฯ	(นายบรรยัด  แก้วมี) ขอขอบคุณท่านนายกฯ มากครับ ต่อไปขอเชิญนายจินดา  คงตุก รองนายกฯ ได้เสนอเพิ่มเติมเชิญครับ
รองนายกฯ	(นายจินดา  คงตุก) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายจินดา คงตุก ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 3 ครั้งที่ 2/2565 เพื่อให้ท่านสมาชิกฯ ได้ให้ความเห็นชอบร่างข้อบัญญัติงบประมาณรายจ่ายประจำปี 2566 สำหรับการซ่อมแซมระบบประปาที่ผ่านมา เป็นการซ่อมแซมปั้มซับเมอร์ส ซึ่งได้ดำเนินการด้วยความยุ่งยาก ต้องใช้อุปกรณ์ในการซ่อมแซมจำนวนมาก โดยมีการเปลี่ยนปั้มซับเมอร์สตัวใหม่ทำให้น้ำประปาไหลดีขึ้น คุณภาพน้ำดีขึ้นสำหรับการดำเนินการน้ำประปา หมู่ที่ 7 และหมู่ที่ 8 เกิดจากแหล่งน้ำขุดใหม่ซึ่งต้องย้ายไปบ่อใหม่ ขณะนี้ได้ดำเนินการแก้ไขปัญหาแล้วเสร็จ ในโอกาสต่อไประบบประปาอ่างเก็บน้ำทุ่งทับในก็จะพัฒนาให้ดีขึ้นครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณท่านรองนายกฯ มากครับ ต่อไปมีสมาชิกท่านใด จะปรึกษาหารือในเรื่องใด ขอเชิญได้เสนอเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายบรรยัด  แก้วมี) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.    
                                                                                                
		             		ลงชื่อ           ปรเมศวร์  ชุมทอง    ผู้บันทึกรายงานการประชุม
                                                                          ( นายปรเมศวร์  ชุมทอง)                                                                                                                                                     
                                                            	เลขานุการสภาองค์การบริหารส่วนตำบลแหลม         		                  
                                                               ลงชื่อ            บรรยัด   แก้วมี      ผู้ตรวจรายงานการประชุม
                                                                           ( นายบรรยัด   แก้วมี )
                                                               ประธานสภาองค์การบริหารส่วนตำบลแหลม
                                                                                                     




                                                                                                                                                          
ลงชื่อ                   เทียนชัย  หนูยิ้มซ้าย      ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5

   ลงชื่อ                   ประเคียง  หนูพันธ์       กรรมการตรวจรายงานการประชุม
                      ( นายประคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7

   ลงชื่อ            ว่าที่ ร.ต.อัษฏา  จันทร์คง  เลขานุการกรรมการตรวจรายงานการประชุม
                              ( อัษฏา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10	























สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 4 ครั้งที่ 1 ประจำปี     พ.ศ.2565 	
เมื่อวันที่....  ..เดือน..พฤศจิกายน...พ.ศ..2565.........







